Folketing
2005-04-13

Simon Emil Ammitzbøll, at man selvfølgelig kan gøre sig meget lystig over, at vi her gerne vil have en sikkerhed for, at nogen ikke skal kunne omgå den lovgivning, vi i fællesskab gennemførte, ved at kunne skjule genstande, ikke i lommerne, men ved at lægge dem ude i handskerummet i sin bil og så ellers, når politiet har været der og visiteret, rende ud og hente det våben, vedkommende har tænkt sig at bruge på et diskotek. Formålet med lovforslaget er sådan set at sikre, at man ikke skal kunne omgå de skrappere regler, som et enigt Folketing var med til at gennemføre, for så vidt angår spørgsmålet om, hvornår det er lovligt at besidde kniv. Dermed er mit svar også til Det Radikale Venstres ordfører, at når det gælder spørgsmålet om, hvad der så er lovligt og ulovligt, så vil jeg sige, at en kniv altså ikke bliver mere lovlig af, at den ligger i et handskerum eller i et bagagerum.